**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**108/2025. (IV.23.) Kt. számú**

**határozata**

**A polgármester két ülés közötti beszámolója**

Tiszavasvári Város Önkormányzat Képviselő-testülete a polgármester két ülés közötti beszámolójával kapcsolatban, Tiszavasvári Város Önkormányzata Képviselő-testülete Szervezeti és Működési Szabályzatáról szóló 5/2025. (IV. 1.) önkormányzati rendelet 17. § (1) c) pontja alapján a következő határozatot hozza:

1. Elfogadja a polgármester két rendes testületi ülés, 2025. március 28. és 2025. április 23. közötti időszakra szóló beszámolóját az alábbiak szerint:

2025. március 31. napján Balázsi Csilla polgármester asszonyt felkereste Dr. Szabó Richárd, a felnőtt körzeti orvosi rendelő betöltetlen állásával kapcsolatban. Aznap délután Tiszadadán egyeztetett a versenyképes járások pályázatának részleteiről.

2025. április 01. napján Koterle Gáborral, az EUCF nyertes pályázattal kapcsolatos megbeszélésen vett részt. Később dr. Heltai János nyelvésszel egyeztetett, aki a Károli Gáspár Református Egyetem docense és a helyi romanin nyelvet kutatja. Ezt követően az EUCF nyertes pályázattal kapcsolatos nemzetközi online konferencián, majd Szombati Gáborral, a Vasvári Hírmondó Főszerkesztőjével megbeszélésen vett részt.

2025. április 02. napján, a fogadónap alkalmával hét fő kereste meg polgármester asszonyt, akiknek a feltett kérdésekre készséggel választ adott. Később Moravszki Zsoltné, a Tiszavasvári Egyesített Óvodai Intézmény igazgatójával és dr. Groncsák Andrea a TIVA-Szolg Nonprofit Kft ügyvezetőjével egyeztetett a hátsó udvar leburkolása ügyében. Ugyanezen a napon Dr. Huszti Zsolt és Keresztes Zsolt Dunaújvárosi Területi Tervező Bt képviselőivel folytatott tárgyalást, a városfejlesztési és turisztikai ügyekkel kapcsolatban.

2025. április 03. napján a Tiszavasvári televízió főszerkesztője, Fülöp Attila az aktuális történésekről interjúztatta Balázsi Csilla polgármester asszonyt.

2025. április 07. napján több tárgyaláson volt jelen Balázsi Csilla polgármester, úgy, mint Markovics Györggyel a MOHU területi vezetőjével a hulladékgazdálkodás, illetve a versenyképes járások pályázatával kapcsolatosan a járási polgármesterekkel. Délután, a gyermekjogok digitális térben című országos kiállítás megnyitóján vett részt a Vasvári Pál múzeumban.

 2025. április 08. napján az Alkaloida Vegyipari Zrt képviselőjével, dr.Krusóczki Bencével folytatott megbeszélést, a közös együttműködés részleteiről. Később Gáspár Ferenccel tárgyalt, a város műszaki, építésügyi ügyeivel kapcsolatban. A továbbiakban dr. Groncsák Andrea, a Tiva-Szolg Nonprofit Kft ügyvezetőjével, majd Kulcsár Lászlóné EKIK intézményvezetőjével tanácskozott az éves városi rendezvényekről.

2025. április 09. napján Balázsi Csilla polgármester, Gazdag Józseffel, az Olimpiai Baráti Kör elnökével vitatta meg az egyesület 2025 évi Tiszavasváriban megredezésre kerülő országos programjait, majd az Alkaloida Lombik Horgász Egyesülettel tanácskozott a halőri feladatokkal kapcsolatban. Fercsák Nándor TSE elnökével tárgyalt a közeljövőben megvalósuló beruházásokkal és az egyesület 2025/2026 évad terveiről. Később a TOP plusz "Termálkút rekonstrukciója Tiszavasváriban" nyertes pályázattal kapcsolatos volt tárgyalása. A tárgyalás résztvevői Szabad Béla Alkaloida Vegyészeti Gyár Zrt vezérigazgatója, dr Krusóczki Bence Alkaloida Vegyészeti Gyár Zrt ügyvédje, Kozák János NNK Kft ügyvezetője, Nagy Bálint Quick 2000 Kft tulajdonosa, Volosinóczki Béla a Tiszavasvári Strandfürdő Kft ügyveztője Koterle Gábor az EUCF-es pályázat szakértője.

2025. április 10. napján Munkácsi Ágnessel, a Tiszavasvári Bölcsőde vezetőjével egyeztetett a bölcsődei férőhelyekről, majd Aranyi István, az Aranyi Tours Kft ügyvezetőjével értekezett a helyi buszközlekedésről, majd a Tömb 2002 Kft-vel történt tárgyalás a folyamatban lévő perrel kapcsolatban. A délután folyamán a Teszedd mozgalom keretében szemétszedésen vett részt a polgármesteri hivatal és csónakázó tó körüli területen.

2025. április 11. napján Ráduly Zsolttal, a Tiszavasvári Kabay János Általános Iskola igazgatójával konzultált.

2025. április 12. napján Balázsi Csilla polgármester a Játékok határok nélkül elnevezésű óvodai sportnapon, és Dessewffy kastély park takarításában vett részt.

2025. április 14. napján a Járási Kábitószer egyeztető fórumon jelent meg, majd az NNK képviselőjével, Kozák Jánossal, a termálvíz hasznosításáról majd Kulcsár Lászlóné EKIK intézményvezetőjével, a tervezésben lévő tehetség gáláról értekezett. Délután a Költészet napja program vendége volt.

2025. április 15. napján kozultáción vett részt hulladékszállítással kapcsolatban, dr. Groncsák Andreával, a TIVA-Szolg Nonprofit Kft ügyvezetőjével, majd találkozója volt Benicsák Istvánnal a Majorban lévő helyzet áttekintése végett. Ugyanezen a napon Graczka István belső ellenőrrel tanácskozott.

Balázsi Csilla polgármester 2025. április 16. napján az intézményi és hivatali dolgozók részére, 2025. április 17. napján a közmunkások részére adott át húsvéti csomagokat, jegyző úrral és alpolgármesterekkel együtt.

2025. április 22. napján Informatikai biztonsági auditon tanácskozott a fennálló témakörökkel kapcsolatban.

2025. április 23. napján Szombati Gábor főszerkesztővel és a Gőz Nyomda Bt képviselőjével tanácskozott a Vavári Hírmondó újság megjelenéséről. Ugyanezen a napon egyeztetett Krusóczki Bencével az Alkaloida Vegyipari Zrt képviselőjével, az aktuális kérdéseket illetően, valamint a helyi közlekedés megoldásának alternatívájáról.

**Határidő:** azonnal **Felelős:** Balázsi Csilla polgármester

 **Balázsi Csilla Dr. Kovács János**

 **polgármester jegyző**